נבחרת אנגליה עברה בקלות את שלב הבתים עם מאזן מושלם של 9 נקודות וללא ספיגת שערים, כאשר היא מנצחת את נבחרת אוסטריה בתוצאה 2-0, את נבחרת סרביה בתוצאה 4-0 ואת נבחרת ישראל בתוצאה 1-0. בשלב חצי הגמר פגשה נבחרת אנגליה את נבחרת איטליה, סגנית בית א', וניצחה אותה בתוצאה 2-1, משערים של אלכס סקוט וג'ארל קוואנסה. מלכי השערים של נבחרת אנגליה עד לשלב חצי הגמר הם קרני צ'וקוואמקה ודיין סקרלט, שהבקיעו שני שערים כל אחד.
נבחרת ישראל עלתה לשלב חצי הגמר מהמקום השני בבית ב', כסגניתה של נבחרת אנגליה, לאחר שסיימה בתיקו 2-2 נגד נבחרת סרביה, ניצחה בתוצאה 4-2 את נבחרת אוסטריה, והפסידה בתוצאה 1-0 לנבחרת אנגליה. בשלב חצי הגמר פגשה נבחרת ישראל את נבחרת צרפת, מנצחת בית א', וניצחה אותה בתוצאה 2-1, משער עצמי של איסק טורה ושער נוסף של אל-ים קנצפולסקי. מלך השערים של נבחרת ישראל עד לשלב חצי הגמר הוא אוסקר גלוך, שהבקיע שני שערים.
טכנובלייד
טכנובלייד (באנגלית: Technoblade; בשם אמיתי: אלכסנדר; באנגלית: Alexander; 1 ביוני 1999 –יוני 2022) היה כינוי של יוטיובר אמריקאי ואושיית רשת. הוא היה ידוע בעיקר בזכות סרטוני מיינקראפט שלו, השידורים החיים בערוץ היוטיוב שלו והמעורבות שלו בשרת המיינקראפט Dream SMP . אלכסנדר מת ביוני 2022 בעקבות מחלת הסרטן. אף על פי שאתר אחד טוען כי נפטר ב-30 ביוני, אתרים אחרים טוענים כי המוות שלו רק נחשף בתאריך זה. נכון ל-31 באוגוסט 2022, היו לו 15.3 מיליון מנויים בערוץ היוטיוב שלו.
לאחר מותו של אלכסנדר, הופצו ברשתות החברתיות מסרים כגון: "טכנובלייד אף פעם לא מת" (Technoblade never dies), ציטוט שנהג לתבוע בסרטונים רבים שהעלה.
קריירה.
אלכסנדר יצר את ערוץ היוטיוב "Technoblade" ב-28 באוקטובר 2013. התוכן שלו היה בעיקר סביב משחק המחשב מיינקראפט, לעיתים קרובות הוא גם שיחק בשרת הייפיקסל. הוא השתתף בתחרויות מיינקראפט רבות כגון Minecraft Championship ו-Minecraft Monday, ותואר על ידי קייל מייקל מ-Dot Esports כ-"אחד מהשחקני מיינקראפט ויוצרי התוכן הטובים ביותר". אלכסנדר גם היה אחד מהדמויות המרכזיות בשרת המיינקראפט Dream SMP. טכנובלייד היה חבר קרוב של היוטיובר דרים, ובעקבות אבחון הסרטן של אלכסנדר באוגוסט 2021, דרים תרם 21,409 דולרים לעמותות לחקר הסרטן.
חיים אישיים.
אלכסנדר נקט במדיניות של שמירה על פרטיותיו, כך שלא הרבה ידוע על חייו האישיים. בעבר העלה סרטון מתיחה בו אחיו קרא לו דייב ואחרי כמה שנים הוא מחק את הסרטון, אנשים שניסו לגנוב ממנו כסף, לאיים על חייו האישיים או סתם לצחוק עליו, קראו לו "דייב" וכך הצליח לדעת שהאיומים מזויפים ואותם האנשים לא מכירים אותו. לאחר מותו, נחשף ששמו האמיתי הוא "אלכסנדר", שם שלא אהב.
ב-27 באוגוסט 2021, העלה סרטון שבו הוא חושף את העובדה שהוא מאובחן עם סרקומה. כימותרפיה ורדיותרפיה לא הצליחו. לבסוף, אלכסנדר עבר ניתוח להצלת גפיים.
מותו.
ב-30 ביוני 2022 העלה אביו סרטון לערוץ היוטיוב שלו שבו הוא חשף כי אלכסנדר מת מסרטן. יוטיוברים רבים הביעו את הכרת התודה שלהם אליו באינטרנט. מנהל השרת הייפיקסל פרסם הצהרה באתרו, וחברת Mojang Studios הביעה גם היא את תנחומיה.
פיורינו (מסלול מרוצים)
פסלי בודהה בבמיאן
פורטו-וקיו (קורסיקה)
ספינת הקרב פוטיומקין
מוסא דמבלה (אתלט)
מוסא דמבלה (בצרפתית: Moussa Dembélé; נולד ב-30 באוקטובר 1988) הוא אצן סנגלי, המתחרה בריצת משוכות.
דמבלה השתתף במשלחת הסנגלית לאולימפיאדת לונדון והתחרה בריצת 110 מטר משוכות, אך נפסל לאחר שנפל במשוכה השמינית.
הישג השיא שלו הוא מדליית ארד באליפות אפריקה באתלטיקה לנוער, שנערכה בעיר ואגאדוגו שבבורקינה פאסו בשנת 2007, לאחר שרץ 110 מטרים משוכות בזמן של 14.36.
דמבלה השתתף במירוץ השליחים בריצת משוכות כחלק מנבחרת סנגל באליפות העולם לנוער ב-2006 ובאליפות אפריקה 2014.
פורטו וקיו
רשימת הפרסים והמועמדויות של בנדיקט קמברבאץ'
להלן רשימה של פרסים ומועמדויות שקיבל השחקן האנגלי בנדיקט קמברבאץ'. הוא זכה בפרס הטלוויזיה של האקדמיה הבריטית לשחקן הטוב ביותר על הופעתו בדמות בפטריק מלרוז. הוא זכה בשש מועמדויות לפרס אמי לבידור בפריים טיים, וזכה בפרס אמי בפריים טיים לשחקן ראשי מצטיין במיני-סדרה או בסרט על גילום התפקיד של שרלוק הולמס ב - שרלוק. הוא גם קיבל שלוש מועמדויות לפרס אוליבייה, וזכה בפרס לורנס אוליבייה לשחקן הטוב ביותר עבור פרנקנשטיין. דמותו של אלן טיורינג ב"משחק החיקוי" זיכתה אותו במועמדות לפרס האוסקר לשחקן הטוב ביותר. בנוסף, הוא קיבל שבע מועמדויות של האקדמיה הבריטית לאמנויות הקולנוע והטלוויזיה, חמש מועמדויות לפרס גילדת שחקני המסך ושלוש מועמדויות לפרס גלובוס הזהב, בין היתר. בשנת 2014, מגזין טיים כלל אותו בטיים 100 השנתי שלו כאחד מ"האנשים המשפיעים ביותר בעולם". הוא מונה למפקד מסדר האימפריה הבריטית (CBE) על ידי המלכה אליזבת השנייה ביוני 2015, על שירותיו לאמנויות הבמה ולצדקה. ב-1 ביולי 2018, הוענק לקומברבאץ' פרס ההישג המצטיין ב-The South Bank Sky Arts Awards.
בילי קוק
ויליאם "בילי" אדוארד קוק ג'וניור (באנגלית: William "Billy" Edward Cook Junior; 23 בדצמבר 1928 – 12 בדצמבר 1952) היה רוצח המונים אמריקאי שרצח שישה אנשים, מתוכם משפחה בת חמש נפשות, וזאת במהלך מסע קטל שערך בין המדינות מיזורי וקליפורניה בשנים 1950–1951. הוצא להורג באמצעות תא הגזים בבית הסוהר סן קוונטין.
ביוגרפיה.
ויליאם אדוארד קוק ג'וניור נולד בג'ופלין, מיזורי, ב-23 בדצמבר 1928, למשפחת בת עשר נפשות. כאשר היה בן חמש מתה בפתאומיות אמו, לאורה מיי קוק (הינקל), בבית המשפחה. הוא ואחותו הצעירה בטי היו הראשונים לגלות את גופתה. נתיחה שלאחר המוות בידי וו. ג. הוגאן קבעה את סיבת המוות כדימום מוחי, והצביעה על כך שלאורה הייתה . ההודעה על פטירתה לא הזכירה את שמם של ויליאם קוק סניור, בעלה באותה העת, או של אביו, ולא נמסרה כל סיבה להשמטה זו.
זמן מה לאחר מכן העביר ויליאם קוק סניור את ילדי המשפחה למכרה נטוש, והותיר אותם לבדם, עם אספקת מזון דלילה. הם נתגלו בידי הרשויות המקומיות, וכל הילדים למעט קוק הצעיר נלקחו למשפחות אומנות; עינו המעוותת ואופיו התקיף של קוק חרצו את גורלו כך שאף משפחה לא רצתה בו, והוא נותר במשמורת שירותי הרווחה. לבסוף אומץ בידי אישה ערירית אשר הסכימה לקבל תשלום מהמדינה עבור שירותיה, אף שבין השניים התקיימה מערכת יחסית דלה ותו לא. בתקופה זו עבר שני ניתוחים לא מוצלחים בעינו, ועפעפו נותר פתוח.
במהרה התדרדר קוק הצעיר לחיי הפשע, ונעצר באשמת היעדרות מלימודיו. בעודו בן שתים עשרה, הסביר לשופט כי היה מעדיף להימצא בבית ספר מקצועי מאשר בידי משפחה אומנת. השופט נענה לבקשתו, ובשנים הבאות שהה קוק באותו מוסד שביקש, בטרם עבר להתגורר כנגד רצונו בבית משפחתה של אחותו, ססיליה, אשר כבר הייתה נשואה.
בעודו בן ארבע עשרה, חמוש באלת עור, שדד קוק נהג מונית. לאחר שציווה עליו לנסוע לעבר המדבר, הכריח אותו להפשיל את מכנסיו ולתת לו את כל כספו, בטרם שבו השניים לעיר. הוא נעצר למחרת בבית קולנוע לאחר שנהג המונית זיהה אותו, ונכלא ב. כעבור מספר חודשים הצליח קוק לברוח, אך נתפס כאשר ניסה לגנוב רכב, וקיבל עונש נוסף של חמש שנות מאסר. לאחר חודש ניסה להימלט שוב על ידי ניסור סורגי תאו באמצעות מסור שהבריח, אך נכשל. אחד מיועצי בית הכלא מאותה העת כתב כי .
כאשר השתחרר מהכלא ב-1950 שב קוק לג'ופלין והתאחד עם אביו. הוא סיפר לו על כוונתו . זמן מה לאחר מכן נדד לעיירת המדבר הקטנה , קליפורניה, שם עבד כשוטף כלים עד לשלהי חג המולד של אותה שנה. בחודש דצמבר החל לנדוד מזרחה שוב, ובדרך רכש אקדח תופי מסוג , באל פאסו, טקסס.
הרציחות.
קוק חיפש אחר טרמפים ב-30 בדצמבר 1950, כאשר מכונאי טקסני בשם לי ארצ'ר אסף אותו עם רכבו סמוך ללאבק, טקסס. מיד לאחר מכן שדד ממנו קוק כמאה דולרים באיומי אקדח, תחב אותו לתא המטען של המכונית, והחל לנסוע. מאוחר יותר, הצליח ארצ'ר להיחלץ כשפרץ את תא המטען בעזרת לום ונמלט בזמן שקוק עצר את הרכב למספר רגעים. כעבור כמה ימים, לאחר שאיתרה המשטרה את הרכב, נמצאה בפנים הקבלה לאקדח שרכש קוק.
השמן ברכב אזל בין לטלסה, אוקלהומה, וקוק עצר בצד הדרך והחל לנופף לעזרה. הפעם נאסף בידי חוואי בשם קרל מוסר, מאילינוי, אשר נסע באותה העת לכיוון ניו מקסיקו יחד עם אשתו, שלושת ילדיהם הקטנים, וכלבם. תחת איומי אקדח, הכריח קוק את מוסר לנסוע באקראיות וללא כל מטרה במשך שבעים ושתיים שעות. כאשר עצרו בתחנת דלק סמוכה ל, טקסס, ניסה מוסר להכניע אותו, אולם קוק היה חזק מדי עבורו. מאוחר יותר ירה קוק בכל בני המשפחה וכלבם למוות, והשליך את גופותיהם לפיר מכרה לא הרחק מג'ופלין. לאחר שנטש את רכבו של מוסר באוקלהומה שב קוק לקליפורניה. הרכב התגלה כשהוא מלא בחורי כדורים ומרוח כולו בדם.
עם הגעתו לעיירה בלית' עורר קוק את חשדו של אחד מסגני השריף, הומר ולדריפ, אשר החליט לבקר באכסניה בה שהה יחד עם חברו. הוא נתפס בהפתעה כאשר קוק קפץ עליו מאחורי הדלת וחטף את אקדחו. ולדריפ נלקח כבן ערובה, ובדומה למשפחת מוסר, הכריח אותו קוק לנסוע ברחבי האזור ללא כל מטרה. במהלך הנסיעה התרברב על הרציחות הקודמות שביצע. לאחר שנסעו יותר משישים קילומטרים, הורה לו קוק לעצור בצד ולשכב בתעלה עם פניו כלפי מטה, באומרו כי הוא מתכוון לירות בראשו.